มีเรื่องรบกวนแจ้งปัญหาในถนนพหลโยธิน 32 (เสนานิคม 1)

ตั้งแต่เริ่มมีการปรับปรุงฟุตบาทถนนพหลโยธิน 32 (เสนานิคม 1) ทั้ง 2 ฝั่งถนน จากคลองลาดพร้าวตั้งแต่ปลายปี 2566 จนถึงปัจจุบันนั้น

ในการปรับปรุงบางช่วง ผู้รับเหมานำแบริเออร์พลาสติกมาตั้งบนถนน ทำให้เสียช่องจราจรเลนซ้ายสุด 1 ช่องทาง (ฝั่งซอยเลขคู่) โดยไม่มีการให้สัญญาณไฟวับวาบในช่วงเวลาค่ำถึงเช้ามืด เพื่อแจ้งให้ผู้ที่สัญจรผ่านไปมาทราบ

ซึ่งในขณะนี้ การปรับปรุงฟุตบาทได้ดำเนินการมาถึงปั้มน้ำมันบางจาก (ซอยเลขคู่) จนถึงบริเวณปากซอยเสนานิคม 1 แยก 12 
และยังมีผู้นำประปาขนาดใหญ่จำนวนมาก มาวางไว้บนฟุตบาท สร้างความลำบากให้กับประชาชนที่เดินผ่านบริเวณดังกล่าว จนบางครั้งต้องลงมาเดินบนถนน โดยเฉพาะช่วงเย็นจนถึงเช้ามืด ฟุตบาทบริเวณนั้นจะมีความมืดมาก เป็นอันตรายกับประชาชนที่เดินถนนและต่อผู้ขับขี่รถผ่านบริเวณนั้น

หรือหากจะข้ามไปใช้ฟุตบาทอีกฝั่งถนน (ซอยเลขคี่) ฟุตบาทก็มีความกว้างเพียง 1 เมตร และยังมีเสาไฟฟ้าที่ตั้งอยู่จนแทบจะไม่สามารถเดินบนฟุตบาทได้ และหากประชาชนที่ต้องใช้รถโดยสารขนาดเล็ก (รถซูบารุ) เข้า – ออกจากถนนพหลโยธิน 32 ก็จะได้รับความลำบากไปด้วย
โดยหากรถโดยสารจอดชิดฟุตบาท ก็ไม่สามารถลงรถโดยสารได้ เนื่องจากติดท่อประปาที่วางอยู่บนฟุตบาท
หรือหากรถโดยสารจอดห่างจากฟุตบาท ก็จะทำให้เสียช่องจราจรไป 2 ช่องทาง รถคันหลังไม่สามารถแซงขวาได้

อยากให้ช่วยแนะนำผู้รับเหมา นำท่อประปาออกจากฟุตบาท โดยให้เจ้าหน้าที่เขตจตุจักรลงพื้นที่ในเวลาเย็นและนอกเวลาราชการบ้าง จะได้ทราบปัญหา

รวมถึงใกล้เจ้าหน้าที่เขตจตุจักรเข้มงวดกับผู้ที่วางท่อประปาหรือจอดรถบนฟุตบาท

และผู้ที่ปรับปรุงฟุตบาทมีความระมัดระวัง เพื่อช่วยให้ผู้สัญจรได้รับความสะดวกและความปลอดภัยทั้งเวลากลางวันและเวลากลางคืน